cyanic-selkie/wikianc huggingface dataset:
Aura (Satellit)
Aura ass den Numm vun engem Äerdobservatiounssatellit vun der US-amerikanescher Raumfaartagentur NASA. E gouf de 15. Juli 2004 mat enger Rakéit vum Typ Delta 2 gestart. De Satellit Aura ass an engem sonnesynchronen Orbit mat enger Inklinatioun vun 98,2° an zirka 700 km Héicht. Déi sechs Satellitten Aura, Aqua, CloudSat, PARASOL, CALIPSO an OCO-2 (OCO-1 gouf no engem Echec ersat) bilden zesummen den A-Train.
Joyce Banda
Nom Doud vum Mutharika, de 5. Abrëll 2012 huet si als Vizepresidentin d'Amtsgeschäfter als Presidentin iwwerholl an de 7. Abrëll, den Eed ofgeluecht.
Aura (Satellit)
Haaptziler vun der Missioun sinn d'Observatioun vun der Ozonschicht, d'Observatioun vun der Loftqualitéit (buedemnot Ozon, Stéckstoffdioxid, Aerosolen) an dem Klimawiessel. De Satellit huet mat der routineméisseger Sammlung vun Daten, no enger Kalibréierungsphas, de 14. Oktober 2004 mat schaffen ugefaange.
Joyce Banda
Bei de Presidentschaftswale vum 20. Mee 2014, bei deenen de Peter Mutharika gewonnen huet, koum si just op déi drëtt Plaz.
Aura (Satellit)
De Satellit huet véier Instrumenter u Bord:
Donatus vu Bad Münstereifel
Den Donatus (vu Münstereifel), gebuer ëm 140 n. Chr. zu Roum a gestuerwe virun 180, war e réimesche Militär an e chrëschtleche Märtyrer, dee vun der kathoulescher Kierch helleggesprach gouf.
Seng Reliquie goufe 1646 vu Roum an d'Jesuittekierch zu Münstereifel bruecht, vu wou aus seng Veréierung als Patréiner ausgaangen ass.
Den Donatus (deels och Donati) gëtt als Patréiner géint Schued, besonnesch op der Gewan, duerch Blëtz, Knëppelsteng, Stuerm a Feier veréiert.
Säi Liewen
Den Donatus gouf ëm 140 n. Chr. zu Roum gebuer. Seng Mamm, déi Chrëschtin gi war, huet hien an hirem Glawen erzunn.
Mat 17 Joer gouf den Donatus Zaldot. Ëm 166 war hie Chef vun der 12. Legioun déi un der Donau géint d'Markomannen (e germanesche Stamm), agesat gi war. Wéi d'Legioun hoffnungslos agekesselt an um Verdiischtere war, huet den Donatus mat anere chrëschtlechen Zaldote gebiet fir datt et soll reenen. Et gouf dunn e schwéiert Donnerwieder mat vill Reen, an d'Blëtzer hunn d'Lager vun de Markomannen zerstéiert. Dëst 'Wonner' hunn d'Chrëschten op d'Interventioun vun hirem Gott zeréckgefouert an et huet den Donatus sou markéiert, datt hie geschwuer huet, säi Liewen ouni Fra ze verbréngen.
De Keeser Marc Aurel huet den Donatus zum Kommandant vu senger perséinlecher Garde gemaach. Wéi deen awer d'Bestietnes mat der Enkelin Alexandra vum Keeser refuséiert huet, gouf hien zum Doud verurteelt, dat well hien 'd'Gëtter géif veruechten'. D'Flaminia, d'Mamm vum Märtyrer, huet hien an de Katakombe vun der helleger Agnes zu Roum begruewe gelooss.
De Markomannekrich an och de Reen deen d'Réimer gerett huet, sinn historesch beluecht. Dat geplangte Bestietnes mat der Enkelin vum Keeser awer gehéiert an de Beräich vun der Legend.
Veréierung
1646 huet de Poopst Innozenz X. d'Graf vum Donatus opmaache gelooss an d'Reliquien der Jesuittekierch zu Münstereifel geschenkt. Den Donatus ass domat e sougenannte Katakombenhellegen.
Jean Linden
Et gëtt verschidde Persounen déi Jean Linden heeschen:
Donatus vu Bad Münstereifel
Veréierung
Nodeem d'Reliquien zu Euskirchen ukomm waren, sollte se den 30. Juni 1652 op Münstereifel bruecht ginn. Wéi muerges vum selwechten Dag de Jesuittepater Heerde zu Euskirchen d'Mass gehalen huet, ass de Blëtz ageschloen, an den Altor an och de Pater selwer hu Feier gefaangen. De Pater huet den hellegen Donatus zu Hëllef geruff, wouropshin d'Péng vun de Verbrennungen nogelooss huet an hien de Reliquien, déi schonn um Wee op Münstereifel waren, noreese konnt. Dëst Wonner huet d'Veréierung vum hellegen Donatus an der ganzer Ëmgéigend ageleet.
An der Eifel, dem Äerzbistum Köln, zu Lëtzebuerg an a Nidderéisträich gëtt hien als Patréiner géint Donnerwieder, Blëtz, Knëppelsteng a Feier veréiert.
De Gedenkdag vum hellegen Donatus ass den 30. Juni.
Zu Lëtzebuerg
Zu Lëtzebuerg gëtt den hellegen Donatus virun allem am Éislek veréiert, do besonnesch um Kiischpelt, an op der Musel als Patréiner vun de Wënzer, wou hien d'Wéngerte virun Donnerwiederen a Knëppelsteng soll beschützen.
Hien ass de Patréiner vun enger Rëtsch Kierchen a Kapellen:
Et gëtt och eng Rei Statue fir den Donatus ze veréieren:
Den hellegen Donatus ass de Patréiner vun de Pompjeeë vu Gréiwels.
Duerstellung
Den hellegen Donatus gëtt gewéinlech als réimeschen Zaldot mat engem Blëtz, engem Palmblat an enger Gaarf Weess oder enger Rief duergestallt. Zu sengen Attribute gehéieren dacks och e Messer an en Dëppchen a Form vun engem Becher.
Quell
De-Wikipedia (gelies de 5. August 2012)
Traité vu Campo-Formio
Den Traité (oder Friddensvertrag) vu Campo Formio ass en Traité, deen offiziell de 17. Oktober 1797 tëscht Frankräich, representéiert vum Generol Napoleon Bonaparte, an dem Hellege Réimesche Räich, vertrueden duerch de Grof vu Cobenzl, ënnerschriwwe gouf. D'"petite histoire" zielt eis, datt den Traité eigentlech zu Passariano, am Bonaparte sengem Haaptquartéier, ënnerschriwwe gouf, an zwar no Hallefnuecht, also eréischt den 18. Oktober.
Den Traité huet dem Éischte Koalitiounskrich, deen den 20. Abrëll 1792 vu Frankräich ugefaange gi war, en Enn gesat.
An engem geheimen Zousazartikel huet de Keeser de Rhäin als Ostgrenz vu Frankräich unerkannt.
Nevada Smith (Film 1966)
Nevada Smith ass en US-amerikanesche Film vum Henry Hathaway aus dem Joer 1966 nom Roman The Carpetbaggers vum Harold Robbins.
Ëm wat geet et am Film?
Dem Max Sand, seng Eltere gi vun dräi Banditten ermuert wéi hien net doheem war. Hie wëll de Muerd u sengen Eltere rächen a mécht sech op d'Sich no de Mäerder…
Tour de Vendée 2017
De '''46. Tour de Vendée''' gouf den 1. Oktober 2017 gefuer. Et war déi 15. Kompetitioun vun der Coupe de France 2017 a se stoung um Kalenner vun der UCI Europe Tour 2017 an der Kategorie 1.1. Se gouf vum Christophe Laporte aus der Ekipp Cofidis gewonnen.
Jean Linden (Dechen)
De Jean (Johann) Linden, gebuer den 30. Juli 1804 zu Éinen a gestuerwen den 13. August 1872 zu Ëlwen, war e lëtzebuergesche Geeschtlechen an Auteur.
Schoulmeeschter zu Éinen
De Jean Linden, deen d'Musterschoul (école-modèle) fir Schoulmeeschteren an der Stad Lëtzebuerg gemaach hat, huet als Schoulmeeschter zu Éinen ugefaangen, ier hie sech no e puer Joer decidéiert huet, Geeschtlechen ze ginn. Hien huet säi Secondaire am Atheneum komplettéiert an ass op Namur Philosophie an Theologie studéiere gaangen. Den 19. Dezember 1835 ass hien zum Priister geweit ginn.
Kaploun zu Iechternach a Paschtouer zu Bierg
De 26. Dezember 1835 krut de Linden eng Ernennung als Kaploun zu Iechternach, wou hie vum 1. Januar 1836 un dem alen Deche Mathias Coner zur Säit stoung. Donieft war hie vum 5. Januar 1838 u Paschtouer vun der Iechternacher Marienpor, enger Succursale vun der Iechternacher Haaptpor Péitrus a Paulus, mat der Muttergotteskapell als Parkierch.
Vum Schouljoer 1835/36 un huet de Linden och als Professer Coursen an der Iechternacher Mëttelschoul respektiv dem Progymnase ginn, bis den 19. Abrëll 1842, wou hie seng "démission honorable" krut.
Nom Doud vum Deche Coner, de 6. Februar 1842, huet de Linden nämlech d'Iechternacher Par eleng gefouert bis datt den neien Dechen, de Pierre (Peter) Thomas, säin Amt ugetrueden huet, an hien als Paschtouer op Bierg am Kanton Miersch koum. Seng Nominatioun hat hien den 21. Mee 1842 kritt. Hien huet sech do mat historescher an archeologescher Fuerschung beschäftegt, gouf als “membre correspondant” an d'historesch Sektioun vum Institut grand-ducal opgeholl, an huet 1849 e gréisseren Artikel iwwer d'Schlass an d'Herrschaft Bierg publizéiert. Hie war och e puer Joer laang Schoulinspekter vum Kanton Miersch.
Dechen zu Wolz
Den 9. Juni 1850 gouf de Linden als Dechen op Wolz (Par Nidderwolz) genannt, wou hien den 21. Juni feierlech installéiert gouf. 22 Joer laang, bis zu sengem Doud, huet hien zu Wolz als Deche gewierkt. Hie war donieft Schoulinspekter vum Kanton Wolz an huet sech och weider mat historescher Fuerschung ofginn. Zwanzeg Joer laang huet hien un enger “Geschichte der Dynasten des Schlosses Fels” geschafft, déi awer net fäerdeg gouf.
Den Deche Jean Linden war de Monni vum Schoulmeeschter Jean Linden.
Publikatiounen
Am “Luxemburger Wort” huet de Linden e puer Artikelen publizéiert, déi beim Blum (1981) opgelëscht sinn.
Emile Back
Den Emile (“Mulles”) Back, gebuer de 24. Mee 1933 zu Bech-Maacher, gestuerwen den 11. Mäerz 2012 zu Nidderkuer, war e lëtzebuergesche Syndikalist a Politiker.
Den Emile Back, deen als “ajusteur-serrurier” op der Déifferdenger Schmelz (HADIR, duerno ARBED) geschafft huet, war en aktive Militant vum LAV an duerno vum OGB-L; vun 1979 bis zu senger Pensioun 1990 war hien haaptberuffleche Personaldelegéierten.
Vum 6. November 1987 u bis an d'Joer 2005 war hien am Déifferdenger Gemengerot, laang Zäit als Member vun der KPL, spéider als Onofhängegen. Vun 1990 bis 1993 war hie Schäffe vun der Gemeng Déifferdeng, wou hien de 25. Abrëll 1990 de Bruno Piazza ersat huet. Vum 19. Abrëll 1994 bis de 5. Juni 1994 war hien als Vertrieder vun der KPL an der Chamber, wou hien dem André Hoffmann säi Mandat fäerdeg gemaach huet.
Den Emile Back huet a senger Jugend fir d'A.S. Déifferdeng a virun allem fir d'Red Boys Foussball gespillt.
Martin Schwarzschild
De Martin Schwarzschild gouf als Jong vum Astrophysiker Karl Schwarzschild gebuer. Scho kuerz nom Doud vu sengem Papp am Joer 1916 ass d'Famill op Göttingen geplënnert. De Martin Schwarzschild studéiert do an zu Berlin. Hie promovéiert 1935 zu Göttingen beim Hans Kienle iwwer d'Pulsatiounstheorie vun de δ-Cephei-Stären. Kuerz drop verléisst hie wéinst senge jiddeschen Originnen dat nationalsozialistescht Däitschland, fir sech no verschiddenen Tëschestatiounen an den USA z'etabléieren. Déi amerikanesch Staatsbiergerschaft hëlt hien am Joer 1942 un a gëtt 1947 op d'Princeton Universitéit beruff. Bis zu senger Pensioun am Joer 1979 bleift hie mat dëser Universitéit verbonnen.
Säin Haaptaarbechtsgebitt war d'Stärenentwécklung. D'theoreetesch Modelliséierung hat zanter den 1950er Jore mat der Entwécklung vun der Computertechnik grouss Fortschrëtter gemaach.
Hien huet säin Interessi op héich opléisend Observatioune konzentréiert. Zesumme mam Lyman Spitzer an James Van Allen entwéckelt hien d'Konzept vun engem mat engem Ballon an d'Stratosphär gedroenen Teleskop, dat iwwer der allgemenger Loftonrouh eng besser Bildqualitéit maache kann. Mat de Projeten Stratoscope I an II verwierklecht hien dës Iddi an de spéideren 1950er an 1960er Joren an huet héich opgeléiste Fotoe net nëmme vun der Sonn mä och vu Galaxië gemaach. Dës Qualitéit ass eréischt duerch d'Hubble-Weltraumteleskop iwwertraff ginn.
De Schwarzschild huet sech och zanter den 1970er Jore mat der Dynamik vu Galaxië beschäftegt.
Dili
Dili, op Tetum Dili an op Portugisesch Díli, ass d'Haaptstad an de wirtschaftlechen Zentrum vun Timor-Leste.
Kevin Feiereisen
De Kevin Feiereisen, gebuer den 12. Abrëll 1992, ass e lëtzebuergesche Vëlossportler.
Joël Zangerlé
De Joël Zangerlé, gebuer den 11. Oktober 1988 an der Stad Lëtzebuerg, ass e lëtzebuergesche Vëlossportler.
Schlass Bur
Am Mëttelalter gouf et eng Herrschaft zu Bur; e gewëssen Heinrich vu Bur gëtt 1286 ernimmt. Si hunn de Virgängerbau vun haitege Schlass vu Bur opriichte gelooss. 1705 gouf et bei Ugrëffer vun der Arméi vum Marlborough zerstéiert.
Et ass haut weiderhin a Privatbesëtz a kann net besicht ginn.
Arnold Biewers
Den Arnold Biewers oder Arno Biewers, gebuer den 3. Juli 1942 zu Waasserbëlleg, ass e fréiere lëtzebuergesche Foussballspiller.
Tëscht dem 27. Mee 1965 am 17. Abrëll 1966 huet den Arno Biewers dräimol fir déi lëtzebuergesch Foussballnationalekipp gespillt.
No Name on the Bullet
No Name on the Bullet ass en US-amerikanesche Film vum Jack Arnold aus dem Joer 1959.
Tour de Vendée 2018
De '''47. Tour de Vendée''' gouf de 6. Oktober 2018 gefuer. Et war déi 15. Kompetitioun vun der Coupe de France 2018 a se stoung um Kalenner vun der UCI Europe Tour 2018 an der Kategorie 1.1. Se gouf vum Nico Denz aus der Ekipp AG2R La Mondiale gewonnen.
No Name on the Bullet
Ëm wat geet et am Film?
Vun den Awunner aus enger klenger Stad liewen der vill, déi kee rengt Gewëssen hunn, an der Angscht well de Revolverheld John Gant do opdaucht a jiddweree vun hinne mengt hie wier wéinst him senger komm...
Canton de Bourgoin-Jallieu
De Canton de Bourgoin-Jallieu ass eng franséisch administrativ Andeelung an den Arrondissementer Vienne a La Tour-du-Pin am Departement Isère an der Regioun Auvergne-Rhône-Alpes.
Mounddäischtert
Bei enger Mounddäischtert oder Moundfënsternes leeft de Mound duerch dee vun der Äerd produzéierte Schiet a gëtt sou net méi oder nëmmen nach deelweis vun der Sonn voll beliicht. Dësen astronomeschen Evenement trëtt zu der Vollmoundphas an, virausgesat de Mound ass dann an der Géigend vun engem Moundknuet, wat ongeféier bei jiddwer sechstem Vollmound de Fall ass.
An der Astronomie ginn net nëmme sou Evenementer als Mounddäischterte bezeechent, bei deenen de Mound vum Kärschiet vun der Äerd deelweis oder ganz bedeckt gëtt, mä och déi wéineg opfälleg Evenementer, bei deenen de Hallefschiet duerchlaf gëtt. D'Antriede vun engem Mound an de Schiet vun engem Planéit gëtt Immersioun genannt.
Grondlagen
Bei Vollmound steet de Mound an Oppositioun zu der Sonn. Hien ass dobäi meeschtens iwwer oder ënner dem Niveau vun der Äerdëmlafbunn (Ekliptik), well den Niveau vun der Moundëmlafbunn liicht géint d'Ekliptik gebéit ass (ongeféier 5°). Läit hien no genuch bei engem vun de béide Schnëttpunkte (Moundkniet) vun der Moundbunn an Ekliptikniveau, sou fënnt eng Mounddäischtert statt. Beim nächste Vollmound ass d'Knuetlinn (als d'Verbindung tëscht de béide Kniet) meeschtens net méi op d'Sonn geriicht, an et ass da keng Däischtert. Beim sechste Vollmound a Folleg awer ass de Mound nees no bei engem Knuet (dës Kéier deen aneren), an eng Däischtert ass méiglech, wann eng maximal Knuetdistanz (Däischtert-Limit) net iwwerschratt gëtt.
No sechs Lunatiounen (ronn 177 Deeg, also manner wéi en halleft Joer) huet d'Äerd nach net d'Hallschent (180°) vun hirer Bunn absolvéiert. Awer och der Géigeknuet läit no dëser Zäit net méi géintiwwer (180°) dem Ausgangsknuet. D'Knuetlinn huet sech liicht réckwäerts gedréit, si weist souguer schonn no ronn 173 Deeg (en hallefts Däischtertjoer) nees op d'Sonn.
Am Ënnerscheed zu der Sonnendäischtert ass eng Mounddäischtert vun all Plaz vun der Äerdnuechtsäit aus ze gesinn a gesäit och iwwerall gläich aus. Dofir kann ee vun enger Plaz aus eng Mounddäischtert méi dacks observéiere wéi eng Sonnendäischtert. Dat täuscht doriwwer ewech, datt Sonnendäischterte méi heefeg wéi opfälleg Mounddäischterte sinn.
Aarte vu Mounddäischterten
Et ënnerscheet ee véier Aarte vun Mounddäischterten:
Total Mounddäischtert
Hei trëtt de Mound am Verlaf vun der Däischtert vollstänneg an de Kärschiet vun der Äerd an. Déi maximal méiglech Dauer vun der totaler Däischtert ass ronn 106 Minutten. Laangwellegt (rout) Liicht vun der Sonn, dat d'Äerdatmosphär duerchdrénge kann, kann duerch d'Refraktion bewierken, datt de Mound als sougenannte Bluttmound schwaach siichtbar bleift.
Partiell Mounddäischtert
Nëmmen en Deel vum Mound daucht an de Kärschiet vun der Äerd an, de Rescht ass weiderhin am Hallefschiet.
Total Hallefschietmounddäischtert
De Mound daucht vollstänneg an den Hallefschiet vun der Äerd, awer net an de Kärschiet an. D'total Hallefschietdäischtert ass ganz rar, well de Moundduerchmiesser ongeféier gläich grouss wéi d'Breet vum Hallefschiet-Rank ass (kuckt d'Graphik vun den Däischtertaarten). An de rare Fäll, an deenen de Mound genee duerch den Hallefschiet zitt, kann et nach sinn, datt den Hallefschiet eppes méi kleng wéi de Mound ass. Da ass dann eng nach net ganz total Hallefschietdäischtert, eng schonn partiell Kärschietdäischtert oder béides. Déi lescht total Hallefschietdäischtert war de 14. Mäerz 2006, déi nächst vun där Zort erwaarden d'Astronomen eréischt den 29. August 2053. Heibäi gesäit de Mound op där Plaz, déi dem Kärschiet am noosten ass, méi donkel aus.
Partiell Hallefschietdäischtert
De Mound daucht nëmmen deelweis an den Hallefschiet an. Hien ass dobäi liicht verdonkelt. Nëmme wann d'Magnitud gréisser wéi 0,7 ass, ka mat fräiem A eng Däischtert op der Säit zum Kärschiet gesi ginn.
Heefegkeet
Total a partiell Kärschietdäischtertee trieden am Duerchschnëtt am Verhältnes vun ongeféier 29 zu 34 Prozent (de Rescht zu 100 Prozent sinn Hallefschietdäischterten) respektiv am Verhältnes vu ronn 70 zu 84 Evenementer pro Joerhonnert op.
Mounddäischterte lescht/dëst/nächst Joer
Dageszäiten a Weltzäit WZ (… + 1 Stonn = Mëtteleuropäesch Zäit MEZ; … + 2 Stonnen = Mëtteleuropäesch Summerzäit MESZ)
Total Mounddäischterte mat laanger Dauer tëscht 1900 an 2100
Den Datum gëtt all Kéier den Dag un, op deen d'Mëtt vun der Däischtert an UTC (Weltzäit) fält.
Grand Prix de Fourmies 2018
Déi '''86. Editioun vum Grand Prix de Fourmies''' gouf den 2. September 2018 gefuer. Se stoung um Kalenner vum UCI Europe Tour 2018 an der Kategorie 1.HC. an et war déi 12. Kompetitioun vun der Coupe de France 2018.
Triathlon
Triathlon ass eng relativ rezent Kompetitiounssportaart, déi dora besteet, dräi Sportdisziplinnen hannereneen um Stéck ze absolvéieren: Schwammen, Vëlofueren a Lafen, woubäi d'Zäit vum Ufank bis zum Schluss gekuckt gëtt. D'Wuert gouf aus de griichesche Wierder tri (dräi) an athlon (Kompetitioun) zesummegesat.
En ass a senger moderner Form 1974 an den USA entstanen a verbreet sech zanterhier uechter d'ganz Welt. 2000 gouf en zu enger olympescher Disziplin. D'Distanze si jee no Kompetitioun verschidden; op den Olympesche Spiller sinn et 1500 Meter Schwammen, 40 Kilometer Vëlofueren an 10 Kilometer Lafen.
Willi Hahn
De Willi Hahn, gebuer de 7. Februar 1920 zu Saarbrécken, gestuerwen den 18. Mee 1995 zu Tréier, war en däitsche Sculpteur.
Triathlon
Leit, déi dëse Sport maachen, ginn Triathlete genannt.
Proton (Rakéit)
Proton (russesch: Протон, bekannt och als UR-500, GRAU-Index 8K82) ass eng russesch Drorakéit, déi fir d'Starte mat schwéieren Notzlaaschten (z. B. Raumstatioun -Moduler) a geostationäre Satellitten, souwéi fir schwéier interplanetar Raumsonde gebraucht gëtt.
Entwécklung an Asaz
D'Rakéit entstoung an der éischter Hallschent vun den 1960er Joren, am Ufank als en Entworf vun enger superschwéierer Interkontinentalrakéit, déi eventuell 30- bis 100-Megatonnesprengkäpp vum Global-Rocket-2-Programm vun sowjetescher Arméi transportéiere sollt. En entspriechenden Optrag goung de 24. Abrëll 1962 un den OKB-52. Nodeem dee Programm de 15. Mee 1965 gestoppt gouf, gouf d'Rakéit an de bemannte Moundprogramm integréiert. An deem Kader gouf si weider zu enger Raumfaartrakéit entwéckelt. Zanter hirem éischte Start vum 16. Juli 1965 an enger Rei vu Feelstarten huet si ëmfangräich Verbesserunge kritt. Déi aktuell Versioune vun der Proton-Rakéit gehéieren haut mat den Uewerstufe Blok-DM a Bris-M zu den erfollegräichsten a käschtegënschtegste Rakéiten weltwäit. Potentiell bedenklech bleift aus Sécherheets- an Ëmweltgrënn de Gebrauch vun der hypergoler an toxescher Dreifstoffkombinatioun UDMH/Distéckstofftetroxid, déi bei Feelstarte fräigesat kéint ginn.
Startanlage fir d'Proton sinn nëmmen zu Baikonur, op kasacheschem Buedem. Well d'Proton déi eenzeg Drorakéit vu Russland ass, mat där schwéier militäresch Fréiwarn- a Kommunikatiounssatellitten an eng geostationär Ëmlafbunn bruecht kënne ginn, ass hir Disponibilitéit fir d'Militär strateegesch wichteg. Well déi duerch déi geograhesch Lag vu Baikonur net garantéiert ka ginn, soll d'Proton an den nächste Joren duerch déi nei schwéier Angara-A5-Rakéit ersat ginn, fir déi am Ament eng Startanlag zu Plessezk entsteet (Plessezk läit op russeschem Buedem). Den éischte Start vun der Angara war ufanks fir 2011 virgesinn, war awer aus finanzielleam Ufank op 2012 an dunn op 2013 verluecht ginn. Den éischte Fluch vun der schwéirer Angara-A5-Versioun, déi d'Proton ersetze soll, war dunn zum Schluss den 23.Dezember 2014. Bis zur Asazbereetschaft dierften awer nach e puer Joer vergoen.
Fir d'Zäit bis zum operationellen Asaz vun der Angara z'iwwerbrécken an trotzdeem am haarde kommerzielle Geschäft bleiwen ze kënnen, gouf als Tëscheléisung d'Proton zur Proton-M weiderentwéckelt. D'Proton-M ass am Ament eng vun den erfollegräichste kommerziellen Drorakéite weltwäit. De Präis fir ee Start vun der Rakéit dierft bei ronn 70-80 Milliounen US-Dollar leien. Déi international Vermaartung mécht de Konsortium International Launch Services (ILS), zu deem och d'US-Firma Lockheed-Martin bis September 2006 gehéiert hue, déi d'Atlas-Drorakéit baut. Zënter Mee 2008 gehéiert de gréissten Deel der ILS GKNPZ Chrunitschew.
Technik
Jee no Versioun a Missioun huet d'Proton dräi bis véier Stufen (déi Éischtstartversioun war zweestufeg) a kann eng bis zu 21 Tonnen schwéier Notzlaascht an eng äerdno Ëmlafbunn bréngen. D'Éischtstuf mat enger Mass vun zirka 450 Tonne besteet aus engem zentralen Tank mat 4,1 Meter Duerchmiesser an 21 Meter Längt fir den Dreifstoff UDMH a sechs baussenzeg Tanke fir den Oxydator Distéckstofftetroxid mat engem Duerchmiesser vun 1,6 Meter a jee engem dorun ugemaachten Dreifwierk RD-253. Déi baussenzeg Tanken hunn d'Form vu Boostern a ginn dacks fir souer gehalen, sinn awer keng. Dës Bauweis hat sech sou erginn, well all wichteg Deeler inklusiv den Zentraltank um Schinnenetz sollt kënnen tranportéiert ginn (Begrenzung vum Duerchmiesser wéinst Brécken an Tunnellen). Ënner dësen Aschränkunge garantéiert den Entworf mat de sechs baussenzege Tanken inklusiv den Dreifwierker eng optimal Leeschtungsfäegkeet, léisst awer grad wéi bei der R-7 mat hire strap-on-Booster keng Notzlaaschtvergréisserung duerch weider real Boosteren zou. Den Dreifstoffquantum vun der éischter Stuf erméiglecht eng Brenndauer vu ronn 125 Sekonnen. Déi zweet Stuf mat enger Mass vun zirka 135 Tonnen huet dräi RD-210-Dreifwierker an en RD-211-Dreifwierk, ass 10,9 Meter laang a liwwert e Vakuumschub vu ronn 2300 kN. D'Dreifstoffreserve vun der zweeter Stuf geet duer fir eng Brenndauer vu ronn 160 Sekonnen. Déi drëtt Stuf gëtt vun engem RD-213-Dreifwierk ugedriwwen. All dräi Stufe benotzen déi hypergol an toxesch Dreifstoffkombinatioun UDMH an Distéckstofftetroxid.
Fir d'Erreeche vu geostationären Ëmlafbunnen a fir d'Starte vun interplanetare Sonden krut d'Proton nach eng zousätzlech véiert Stuf. Den éischte Start vun enger véierstufeger Proton war den 10. Mäerz 1967 am Kader vum bemannte Moundprogramm. Déi véiert Stuf krut den Numm Blok-D, a spéidere Joren entstoungen duerch Verbesserunge verschidde Versioune vun där Stuf, déi fir ënnerschiddlech Notzlaaschten ausgeluecht sinn. All Blok-D-Versioune benotzen d'Dreifstoffkombinatioun RP-1 (eng Kerosinaart) a Sauerstoff. 1999 koum eng nei Uewerstuf zum Asaz – d'Bris-M, déi elo virun allem kommerziell Notzlaaschten an de Weltraum transportéiert.
Proton-M
De Schwéierpunkt vun der Weiderentwécklung hat d'Vergréisserung vun der Notzlaascht, dem Notzlaaschtvolumen an der Flexibilitéit vun den Ofstigsbunne gestallt. Am Hannergrond stoungen och Aspekter vum Konkurrenzkampf tëschent de russesche Raumfaartkonzernen.
Nieft dem Gebrauch vun der Bris-M-Uewerstuf (am Géigesaz zur Blok-DM och vum russesche Fabrikant GKNPZ Chrunitschew) goufen d'Dreifwierker vun der éischter Stuf mat sechs RD-275 mat zirka 7 % méi Leeschtung (jee 1635 kN Buedemschub) ersat. E komplett neit digitaalt Steiersystem (Fabrikant Piljugin-Zentrum Moskau) huet eng besser Dreifstoffausnotzung a méi variabel Startbunnen erméiglecht an ass 200 kg méi liicht wéi dat ukrainescht, analoogt System. Weider digitaliséiert gouf och d'Telemetriesystem (Produktioungrupp fir Moosstechnik zu Koroljow) an et sti Notzlaaschtverkleedungen aus Verbondmaterial a Gréisste vun 13,20 m, 11,60 m an 19,75 m Längt mat 4,35 m an 5 m Duerchmiesser zur Dispositioun.
D'Produktioun mécht de Konzern GKNPZ Chrunitschew zu Moskau-Fili, no engem Eisebunnstransport gëtt d'Endmontage vun der Rakéit am Montagekomplex MIK-92 um Kosmodrom Baikonur gemaach. Se gëtt op de Rampe PU-24 a PU-39 gestart. Den éischte Start vun der Weiderentwécklung war de 7. Abrëll 2001, nodeems d'Bris-M-Uewerstuf scho virdrun a Verbindung mat der eelerer Proton-K erfollegräich getest gouf. Fir russesch Notzlaaschte gouf d'Proton-K zäitweileg nach parallel agesat, well si eppes méi gënschteg wéi d'Proton-M war.
Accidenter
Eng Proton-M, déi den 2. Juli 2013 vu Baikonur aus gestart gouf, koum scho véier Sekonnen nom Start d'Rakéit vum geplangte Kurs of. Manner wéi drësseg Sekonne nom Liftoff war d'Rakéit knapps zwéi Kilometer vun der Ofschossramp ewech op de Buedem gefall an explodéiert. D'Drosystem an d'Notzlaascht, dräi GLONASS-Satellitte, goufe komplett zerstéiert.
D'Ënnersich vum Accident koumen zum Resultat, datt warscheinlech falsch agebaut Wénkelvitessesensoren d'Ursaach vum Ofstuerz waren.
Generalsekretär vun der Kommunistescher Partei vu China
De Generalsekretär vun der Kommunistescher Partei vu China, op Chineesesch 中国共产党中央委员会总书记 zhōngguó gòngchǎndǎng zhōngyāng wěiyuánhuì zǒngshūjì, ass de President an zanter 1981 de Member mat dem héchste Rang vun der Kommunistescher Partei vu China. Bis 1981 stoung nëmmen de President vun der Kommunistescher Partei vu China iwwer dem Generalsekretär.
Hu Jintao
Den Hu Jintao, op Chineesesch 胡錦濤 / 胡锦涛 Hú Jǐntāo, gebuer den 21. Dezember 1942 zu Jiangyan, ass ee Politiker vun der Volleksrepublik China. Hie war bis 2012, resp. 2013 Generalsekretär vun der Kommunistescher Partei vu China, Staatspresident vun der Volleksrepublik China an domat Staatschef a President vun der Zentraler Militärkommissioun vun der Volleksbefreiungsarméi.
Generalsekretär vun der Kommunistescher Partei vu China
Amtéierende Generalsekretär ass zanter 2012 de Xi Jinping.
The Ox-Bow Incident
The Ox-Bow Incident ass en US-amerikanesche Film vum William A. Wellman aus dem Joer 1943 nom Buch mam selwechten Numm vum Walter Van Tilburg Clark.
Generalsekretär vun der Kommunistescher Partei vu China
Seng Virgänger am Amt waren den:
The Ox-Bow Incident
Ëm wat geet et am Film?
Dräi Männer ginn ouni Prozess erhaange well si de Véiziichter Kinkaid solle bestuel an ermuert hunn. Méi spéit stellt sech eraus dat déi dräi onschëlleg waren an datt de Kinkaid nach lieft…
Canton de Bièvre
De Canton de Bièvre ass eng franséisch administrativ Andeelung am Arrondissement Vienne, am Departement Isère an der Regioun Auvergne-Rhône-Alpes.
Saint-Étienne-du-Vigan
Saint-Étienne-du-Vigan ass eng franséisch Gemeng am Departement Haute-Loire, an der Regioun Auvergne-Rhône-Alpes.
Grand Prix de Fourmies 2014
Déi '''82. Editioun vum Grand Prix de Fourmies''' gouf de 7. September 2014 gefuer a stoung um Kalenner vun der UCI Europe Tour 2014 an der Kategorie 1.HC.
Canton de Chartreuse-Guiers
De Canton de Chartreuse-Guiers ass eng franséisch administrativ Andeelung an den Arrondissementer Grenobel a La Tour-du-Pin am Departement Isère an der Regioun Auvergne-Rhône-Alpes.
Paint Your Wagon
Paint Your Wagon ass en US-amerikanesche Film vum Joshua Logan aus dem Joer 1969.
Ëm wat geet et am Film?
An den 1850er Joren a Kalifornien sichen de Ben Rumson, e streideregen Alkoholiker an de Pardner, e jonke Bauer zesummen no Gold.
Paul Bollendorf
De Paul Bollendorf, gebuer de 25. Juni 1980 an der Stad Lëtzebuerg, ass e lëtzebuergesche Foussballspiller.
Tëscht dem 13. Februar am 17. Abrëll 2002 huet de Paul Bollendorf dräimol fir déi lëtzebuergesch Foussballnationalekipp gespillt.
Lëscht vu bekannte Schachpartien
Dës Lëscht vu Schachpartien ass een Deel vun de Referenztabellen.
Saint-Haon
Saint-Haon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Grand Prix de Fourmies 2013
Déi '''81. Editioun vum Grand Prix de Fourmies''' gouf den 8. September 2013 gefuer a stoung um Kalenner vun der UCI Europe Tour 2013 an der Kategorie 1.HC.
Um Depart stoungen 189 Mann an et sinn der 171 ukomm.
Alleyras
Alleyras ass eng franséisch Gemeng am Departement Haute-Loire, an der Regioun Auvergne-Rhône-Alpes.
Star Academy
Star Academy ass den Numm vun enger Rei vu Musekscastingshowen, déi vun der Produktiounsfirma Endemol kreéiert gouf an an iwwer fofzeg Länner lafen oder gelaf sinn.
Däitschland
An Däitschland huet d'Star Academy Fame Academy geheescht an 2003-2004 ass just eng Staffel um Sender RTL II diffuséiert ginn.
Frankräich
A Frankräich ass d'Emissioun vun 2001 bis 2009 op TF1 gelaf. Sänger wéi d'Élodie Frégé oder de Michał Kwiatkowski sinn duerch si bekannt ginn.
Operación Triunfo Star Academy (disambiguation) Operación triunfo (desambiguación)
Lafarre (Haute-Loire)
Lafarre ass eng franséisch Gemeng am Departement Haute-Loire, an der Regioun Auvergne-Rhône-Alpes.
Prokopis Pavlopoulos
De Prokopis Pavlopoulos (gr.: Προκόπης Παυλόπουλος), gebuer den 10. Juli 1950 zu Kalamata, ass e griichesche Jurist a Politiker. Hie gouf den 18. Februar 2015 zum grichesche President gewielt a war dat vum 13. Mäerz 2015 bis den 13. Mäerz 2020.
De Prokopis Pavlopoulos huet zu Paräis op der Universitéit Panthéon-Assas Verfassungs- a Verwaltungsrecht studéiert an huet zënter 1980 op der Universitéit Athen Course ginn, zënter1986 als Professer. Donieft war hie Conseiller vun e puer konservative griichesche Ministerpresidenten.
Vun November 1989 bis Abrëll 1990 war hien delegéierte Minister beim Ministerpresidenten Porte-parole vun der Regierung vum Xenophon Zolotas, vun 1990 bis 1995 Conseiller vum President Konstantinos Karamanlis a politesche Conseiller vum President vun der Partei Nea Dimokratia (ND), dem Miltiadis Evert. Bei de Parlamentswale vun 1996 an 2000 gouf hien als Deputéierte vun der ND an déi griichesch Chamber gewielt. 2004 bis 2009 war de Pavlopoulos Inneminister an der Regierung vum Kostas Karamanlis.
Bei der Presidentewal 2014/2015 goud e Pavlopoulos den 18. Februar 2015 als Kandidat vun der SYRIZA-ANEL-Koalitioun ënnert dem Ministerpresident Alexis Tsipras mat 233 vun 300 Stëmmen zum President vun der Hellenescher Republik gewielt.
L'année dernière à Marienbad
L'année dernière à Marienbad ass e franséisch-italieenesche Film vum Alain Resnais aus dem Joer 1961.
Dréibuch
Well et sou vill Variante vu fiktionale Filmer gëtt, gëtt et och eng sëllegen Ënnerscheeder bei den Dréibicher wat Form, Contenu an Detailléirungsgrad ugeet.
Geminiden
D'Geminide sinn e Meteorstroum. Säi Radiant läit am Stärebild Gemini (Zwillinge). An deem Stärebild sinn déi zwéi gläichhell Stäre Castor a Pollux ze fannen.
Well de Radiant Mëtt Dezember um Himmel vis-à-vis vun der Sonn steet, ass wärend der ganzer Nuecht d'Stärebild iwwer dem Horizont ze gesinn. Déi héchst Stellung gëtt kuerz no Hallefnuecht erreecht. Dofir loosse sech d'Geminiden am Géigesaz zu anere Meteorstréim ganz gutt an den Owesstonnen observéieren. D'Geminide si besonnesch androcksvoll, well si vill hell, typesch giel-wäiss Meteore bréngen. Déi hellste Meteore kommen typescherweis eréischt nom Maximum, wärend virdrun déi schwaach Objeten dominéieren.
Urspronkskierper vun de Geminiden, déi näischt aneres sinn, wéi eng Stëbswollek, déi eis Sonn ëmkreest, gëllt en Asteroid den ënner dem Numm Phaethon klasséiert ass. Seng Bunn ëm d'Sonn gläicht ofgesi vun der kuerzer Ëmlafszäit vun nëmmen 1,4 Joer staark där vun engem Koméit.
D'Aktivitéit vun de Geminiden huet sech stänneg an de leschte Joerzéngte vergréissert. Am Joer 2009 goufen am Maximum eng ZHR vu ronn 140 Geminide pro Stonn registréiert. Et ass gutt méiglech, datt Zuel vun de Geminiden an de nächste Joren nach däitlech méi grouss gëtt.
A-Train
A-Train bezeechent eng Flott vu Raumfluchkierperen, déi aus sechs Satellitte besteet.
Et handelt sech ëm d'Satellitten Aqua, Aura, CloudSat, PARASOL, CALIPSO an OCO 2. Déi sechs Satellitte fléien an enger kollektiver niddreger Äerdëmlafbunn op enger Héicht vu 705 Kilometer bei der Inklinatioun vun 98 Grad. Zesumme stellen déi deelweis änlech wëssenschaftlech Instrumenter en Iwwersiichtsbild vum Wieder a globale Klima op. D'Date vun de Satellitten ergänze sech, well s'all dat selwecht Gebitt mat nëmme wéinege Minutten Zäitënnerscheed iwwerfléien a sou verschidde Miessunge vun der selwechter Wieder- an Ëmweltsituatioun erméiglechen.
Ride the High Country
Ëm wat geet et am Film?
De Steve Judd, den Gil Westrum an de jonken Heck transportéiere fir eng Bank Gold aus enger Minn op Sacramento. De Westrum an den Heck wëllen d'Gold awer net ofliwweren, si plangen et fir sech ze halen…
Landos
Landos ass eng franséisch Gemeng am Departement Haute-Loire, an der Regioun Auvergne-Rhône-Alpes.
Jean-Paul Goerres
De Jean-Paul Goerres, gebuer den 8. Juli 1949, ass e fréiere lëtzebuergesche Foussballspiller.
Tëscht dem 16. Mäerz am 22. Abrëll 1975 huet de Jean-Paul Goerres dräimol fir déi lëtzebuergesch Foussballnationalekipp gespillt.
Mariefest
Mariefester si chrëschtlech Fest- und Gedenkdeeg am Laf vum Kierchejoer, op deenen d'Veréierung vu Maria, d'Mamm vum Jesus vun Nazaret, am Mëttelpunkt steet.
Zu Lëtzebuerg ass de 15. August d'Mariefest Léiffrawëschdag (Mariä Himmelfaart) och e gesetzleche Feierdag.
Dat gréisst Mariefest zu Lëtzebuerg ass d'Muttergottesoktav, déi all Joer vum 3. bis de 5. Sonnden no Ouschteren dauert. Lokal Mariefester ginn op de verschiddene Muttergottes-Pilgerplaze gefeiert.
Grand Prix de Fourmies 2012
Déi '''80. Editioun vum Grand Prix de Fourmies''' gouf den 9. September 2012 gefuer a stoung um Kalenner vun der UCI Europe Tour 2012 an der Kategorie 1.HC.
Um Depart stoungen 177 Mann an et sinn der 143 ukomm.
Georges Gales
De Georges Gales, gebuer de 24. Juni 1918 a gestuerwen de 6. September 1990 an der Stad Lëtzebuerg, war e lëtzebuergesche Foussballspiller.
Tëscht dem 13. Mäerz 1938 am 30. Abrëll 1939 huet de Georges Gales dräimol fir déi lëtzebuergesch Foussballnationalekipp gespillt.
Karl Schwarzschild
De Karl Schwarzschild, gebuer den 9. Oktober 1873 zu Frankfurt am Main a gestuerwen den 11. Mee 1916 zu Potsdam, war en däitschen Astronom a Physiker. Hie gëllt als Pionéier vun der moderner Astrophysik.
Liewen
De Karl Schwarzschild gouf zu Frankfurt als eelst vu sechs Kanner an enger räicher däitsch-jiddescher Famill gebuer (hien huet sech awer spéider deefe gelooss). Seng Eltere waren d'Henrietta Sabel an de Moses Martin Schwarzschild. Hien ass an engem kultivéierte groussbiergerlechen Ëmfeld opgewuess. D'Famill hat villsäiteg Interessien; ënner anerem Musek a Konscht goufe geflegt. Zu Frankfurt ass hien an déi jiddesch Elementarschoul an duerno an de Lessing-Gymnasium gaangen, wou hie sech fréizäiteg fir d'Astronomie intresséiert huet. Schonn als 16-järege Student huet hien an den Astronomischen Nachrichten zwou Aarbechten iwwer d'Bunnbestëmmung vu Planéiten a vun Duebelstäre publizéiert. Nom Abitur, dat hien als Beschte vu sengem Joergank bestanen hat, huet de Karl Schwarzschild vun 1890 un op der Universitéit vu Stroossbuerg Astronomie studéiert. 1892 huet hien op d'Ludwig-Maximilians-Universitéit München gewiesselt, wou en 1896 ënner dem Hugo von Seeliger zum Theema Die Entstehung von Gleichgewichtsfiguren in rotierenden Flüssigkeiten promovéiert huet.
Vun 1897 un huet de Schwarzschild zwee Joer als Assistent am Kuffner-Observatoire zu Wien geschafft. Do huet hie sech mat der Photometrie vu Stärekéip beschäftegt an d'Grondlage fir eng Formel geluecht, déi d'Bezéiung tëscht der Intensitéit vum Stäreliicht, der Beliichtungszäit an der Schwäerzung vun der Fotosplack an der Astrofotografie beschreift. E wichtegt Glidd vun der Formel ass d'Schwarzschild-Exponent. 1899 ass hien zeréck op München gaangen.
Vun 1901 bis 1909 war de Schwarzschild Professer an Direkter um Observatoire Göttingen. Do konnt hie mat Perséinlechkeete wéi dem David Hilbert an dem Hermann Minkowski zesummeschaffen. 1909 gouf hien Direkter vum Astrophysikaleschen Observatoire zu Potsdam. 1912 gouf de Schwarzschild Member vun der Preisescher Akademie vun de Wëssenschaften. Beim Ausbroch vum Éischte Weltkrich 1914 huet hie sech fräiwëlleg bei d'Arméi gemellt. Hie war op der Ost- a Westfront an hat do ënner anerem ballistesch Berechnungen ze maachen. Wärend dem Krich ass hien un enger Autoimmunkrankheet vun der Haut (Pemphigus vulgaris) erkrankt a koum am Mäerz 1916 als Invalid vun der Front zeréck. Zwéi Méint méi spéit ass hien am Alter vun nëmmen 42 Joer gestuerwen.
Wierk
Wärend dem Krichsdéngscht huet hien 1915 a Russland eng Ofhandlung iwwer d'Relativitéitstheorie an eng iwwer d'Quantentheorie geschriwwen.
Seng Aarbecht iwwer d'Relativitéit huet déi éischt genee Léisunge vun de Feldequatioune vun der Allgemenger Relativitéitstheorie bruecht – eng fir kugelfërmeg symmetresch Kierper déi net rotéieren an eng fir statesch isotrop eidel Raim ëm fest Kierper.
De Schwarzschild huet och e puer grondleeënd Aarbechten iwwer klassesch Schwaarz Lächer geleescht. E puer Eegenschafte vu schwaarze Lächer kruten dofir säin Numm (Schwarzschild-Metrik, Schwarzschild-Tangherlini-Metrik a Schwarzschildradius). De Kär vun engem schwaarze Lach gëtt Schwarzschild-Singularitéit genannt.
Eng weider Aarbecht an der Astronomie huet hien iwwer d'fotografesch Hellegkeetsmiessung vu Stäre gemaach. Wärend Studien iwwer de Stralungstransport an der Sonnenatmosphär huet de Schwarzschild de Begrëff vum Stralungsgläichgewiicht fir d'éischt benotzt. Mat Methode vun der Stellarstatistik huet hien d'Verdeelung vun de Stären an der Mëllechstrooss ënnersicht.
Hien huet weider och d'Theorie vun den optesche Systemer verbessert.
Éierungen
Den Asteroid Schwarzschilda gouf no him genannt. Zu Göttingen an zu Garching bei München goufe jee eng Strooss no him genannt.
Schrëften
iwwer optesch Systemer:
iwwer d'Sonnenatmosphär:
Ouides
Ouides ass eng franséisch Gemeng am Departement Haute-Loire, an der Regioun Auvergne-Rhône-Alpes.
Karl Schwarzschild
Schrëften
iwwer dem Eistein seng Feldequtiounen
Alejandro González Iñárritu
Ausserdeem hat hie fir Babel de Regiepreis beim Festival vu Cannes 2006 gewonnen.
Geraldine Karier
D'Geraldine Karier ass eng lëtzebuergesch Schauspillerin.
Rauret
Rauret ass eng franséisch Gemeng am Departement Haute-Loire, an der Regioun Auvergne-Rhône-Alpes.
Monique Reuter
D'Monique Reuter gebuer den 18. August 1957 zu Déifferdeng ass eng lëtzebuergesch Schauspillerin.
Magno Tripudio
Magno Tripudio ass en Dokumentarfilm vum Georges Fautsch.
D'Première war den 21. Abrëll 2009 am Trifolion.
Ëm wat geet et am Film?
D'Sprangpressioun zu Iechternach haut a fréier.
Pradelles (Haute-Loire)
Pradelles ass eng franséisch Gemeng am Departement Haute-Loire, an der Regioun Auvergne-Rhône-Alpes.
Magno Tripudio
DVD
De Film gëtt et op DVD. Op dem selwechten DVD ass och de Film Les danseurs d'Echternach (1947) vum Evy Friedrich ze fannen.
Herzogtum Lëtzebuerg
D'Herzogtum Lëtzebuerg war en Herzogtum a Westeuropa, Deel vum Hellege Réimesche Räich vun Däitscher Natioun, dat tëscht 1354 a 1794/95 bestanen huet.
Geschicht
1364 koum nach d'Grofschaft Chiny an de Besëtz vum Haus Lëtzebuerg; et koum awer ni zu enger formeller Integratioun vun deem Gebitt an d'Herzogtum Lëtzebuerg. Dofir fënnt een, bis zur Franséischer Revolutioun, d'Bezeechnung "Pays Duché de Luxembourg et Comté de Chiny" a villen offiziellen Dokumenter.
Kuerz nom Doud vum Keeser Sigismund aus dem Haus Lëtzebuerg, ass d'Herzogtum 1441/43, duerch een Arrangement, un d'Herzoge vun der Bourgogne aus dem Haus Valois, déi wäitleefeg Kosenge waren, iwwergaangen, an duerno, duerch Bestietnes, un d'Haus Habsburg. De Karel V. huet et, duerch d'Pragmatesch Sanktioun vu 1549, Deel vun de Siwwenzéng Provënze gemaach. Déi Siwwenzéng Provënze ware selwer soss näischt wéi de Versuch vun enger Neiuerdnung vun den Nidderlanden tëscht dem haitegen Nordfrankräich (ë. a. Grofschafte Flandern an Artois) a Friesland.
Ënner dem Philipp II. vu Spuenien, deen d'Nidderlande geierft hat, koum et do, ënner der Leedung vum Wëllem vun Oranien ("der Schweigsame" od. "le Taciturne"), zu engem Opstand, an nëmmen de Süde konnt vun de Spuenier gehale ginn. Dës Provënzen, zu deenen och d'Herzogtum Lëtzebuerg gehéiert huet, goufe vun do un "Spuenesch Nidderlanden genannt. Den Norden (méi oder manner den haitegen hollännesche Staat) gouf dunn eng biergerlech Republik, déi aus siwe Provënzen (plus e puer gemeinsam Randgebidder am Süden) bestanen huet
1714/15 gouf d'Herzogtum Lëtzebuerg - mat deenen anere Principautéite vun de Spueneschen Nidderlanden - nom Spueneschen Ierffollegkrich - un déi éisträichesch Habsburg-Linn ofgetrueden a war vun do un Deel vun den éisträichechen Nidderlanden.
Ausbléck
1815, um Wiener Kongress, gouf d'Herzogtum Lëtzebuerg net restauréiert, mä aus dem gréissten Deel vu sengem ale Gebitt (plus Bouillon) gouf e Groussherzogtum geschaf, an zwar zu Gonschte vum Wëllem vun Oranien-Nassau, dee scho Kinnek vum Vereenegte Kinnekräich vun den Nidderlanden gi war. Elo gouf et e Lëtzebuerger Staat (wéinstens um Pabeier), deen a Personalunioun mam "hollännesche" Staat stoung a gläichzäiteg ee Memberstaat vum Däitsche Bond ("Confédération germanique") war. De Kinnek-Groussherzog Wëllem I. vun den Nidderlanden huet awer säi Grand-Duché - wéi d'Festung eng "Bundesfestung" gi war, an där eng preisesch Garnisoun kasernéiert war - bal nëmme wéi eng Provënz vu sengem Räich betruecht. Hien hat et och de Preisen iwwerlooss, de Gouverneur vun der Festung sou wéi de Festungskommandant z'ernennen.
Louchert
Geographie
Luschert läit am Dall vun der Luscherterbaach déi südlech derlaanscht leeft.
Blitzschach
Blitzschach oder kuerz Blitz ass eng Form vum Schachspill, bei där jiddwer Spiller fir déi ganz Partie eng Bedenkzäit vu manner wéi fofzéng Minutten huet. Wann ee Spiller seng Zäit komplett verbraucht huet, verléiert en d'Partie, et sief dann, de Géigner huet zu deem Zäitpunkt net méi genuch Material fir matt ze setzen. An deem Fall ass d'Partie remis.
Blitzschach läit an der Geschwindegkeet tëscht Schnellschach (mat Bedenkzäiten tëscht 15 a 60 Minutten) a Bullet-Schach (mat manner wéi 3 Minutten), dat heefeg am Internet gespillt gëtt.
Larsen – Spasski, Belgrad 1970
D'Schachpartie Larsen – Spasski, Belgrad 1970 gouf 1970 zu Belgrad wärend dem Wettkampf UdSSR géint de Rescht vun der Welt gespillt. Den deemools amtéierende Schachweltmeeschter Boris Spasski huet seng Heemecht um 1. Briet géint den Dän Bent Larsen vertrueden. An der 2. Ronn (et goufen op 10 Brieder Duerchgäng gespillt an d'Endresultat war 20,5-19,5 fir d'UdSSR), den 31. Mäerz 1970, ass dem Spasski mat de schwaarze Figuren ee faméise Gewënn a 17 Zich gelongen (de Larsen hat Wäiss).
Annotéiert Partie
1. b3 '''1.... e5 2. Lb2 Sc6 3. c4''' '''3.... Sf6 4. Sf3''' '''4.... e4! 5. Sd4 Lc5 6. Sxc6 dxc6 7. e3 Lf5 8. Dc2 De7 9. Le2 0-0-0 10. f4??'''
'''14.... Th1!! 15. Txh1 g2 16. Tf1''' '''16.... Dh4+ 17. Kd1 gxf1D+''' an de Larsen huet opginn.
Grand Prix de Fourmies 2011
Déi '''79. Editioun vum Grand Prix de Fourmies''' gouf den 11. September 2011 gefuer a stoung um Kalenner vun der UCI Europe Tour 2011 an der Kategorie 1.HC.
Um Depart stoungen 166 Mann an et sinn der 110 ukomm.
Laurent Cassegrain
De Laurent Cassegrain, gebuer ëm 1629 zu Chartres a gestuerwen den 31. August 1693 zu Chaudon war e kathoulesche Paschtouer. Hien ass den Erfinder vum Cassegrain-Teleskop.
Et gëtt nëmme wéineg Opzeechnungen iwwer säi Liewen:
Saint-Christophe-sur-Dolaison
Saint-Christophe-sur-Dolaison ass eng franséisch Gemeng am Departement Haute-Loire, an der Regioun Auvergne-Rhône-Alpes.
Peegel vun Amsterdam
De Peegel vun Amsterdam (op Hollännesch: Normaal Amsterdams Peil, ofgekierzt NAP) ass de mëttlere Mieresniveau fir d'Referenz 0 deen zu Amsterdam gemooss gëtt. E gëtt als Héichtereferenz an Holland souwéi och fir de Generalnivellement vu Lëtzebuerg gebraucht.
Déi Miereshéicht gouf och als Nullreferenz (Normalnull) 1879 vu Preisen iwwerholl grad sou wéi 1973 vun der Belsch.
Saint-Arcons-de-Barges
Saint-Arcons-de-Barges ass eng franséisch Gemeng am Departement Haute-Loire, an der Regioun Auvergne-Rhône-Alpes.
Grand Prix de Fourmies 2010
Déi '''78. Editioun vum Grand Prix de Fourmies''' gouf den 12. September 2010 gefuer a stoung um Kalenner vun der UCI Europe Tour 2010 an der Kategorie 1.HC.
Um Depart stoungen 110 Mann an et sinn der 110 ukomm.
Klimatologie
D'Klimatologie ass eng interdisziplinär Wëssenschaft aus de Fachberäicher Meteorologie, Geographie, Geologie, Ozeanographie a Physik. Se erfuerscht d'Gesetzméissegkeete vum Klima, also dem duerchschnëttlechen Zoustand vun der Atmosphär op enger bestëmmter Plaz, mat hëllef vu statistescher Methodik.
D'Gesetzméissegkeete resultéieren aus der laangfristeger Beobachtung vun der Stralung, der Temperatur, dem Loftdrock, dem Wand an de Wandsystemer an dem Nidderschlag, souwéi de geographesche Faktoren, wéi Längten- a Breetegrad, Héicht, Gestalt vun der Uewerfläch, Beschafenheet vum Buedem a Vegetatioun an doriwwer eraus aus den Erkenntnesser aus der Atmosphärephysik an der Paleoklimatologie.
Infrabel-Linn 44
D'Infrabel-Linn 44 ass eng belsch Eisebunnsstreck déi Pepinster mat Spa verbënnt. Tëscht 1867 an 1959, hat se vu Spa aus iwwer Stavelot, Trois-Ponts a Gouvy eng direkt Verbindung mat Lëtzebuerg. Zu Stavelot gouf et vun 1914 un duerch den Tunnel vun der Haute Levée en Uschloss un d'Linn 45 an Direktioun Malmedy.
Chronologie
D'Streck gouf a véier Etappe gebaut, déi kuerz noeneen ageweit goufen:
1854 huet d'Société du chemin de fer Pépinster-Spa mam Bau vun der Streck ugefaangen, déi 1855 konnt bis op Spa a Betrib geholl ginn. Wéi 1867 de Guillaume-Luxembourg seng Streck vun der Grenz bis op Spa fäerdeggebaut hat, krut deen e Pachtvertrag fir d'Streck vu Pepinster op Spa, an hat domat en direkten Zougank op d'Infrabel-Linn 37 an op d'Industrieregioun Léck. Nom Däitsch-franséische Krich vun 1870 gouf d'Streck vun de belsche Staatsbunnen iwwerholl. De Persounentrafic tëscht Géronstère a Stavelot war den 2. August 1959 eriwwer, an 1963 goung et och mam Giddertransport op en Enn. Bei Geleeënheet vu Courssen um Circuit vu Spa-Francorchamps sinn nach bis 1966 Extrazich gefuer. 1973 gouf d'Streck tëscht Géronstère a Stavelot ofgerappt.
D'erlaabt Vitess op der Streck ass 70 km/h an zanter dem 23. Mee 1971 ass d'Streck mat 3 kV Gläichstroum elektrifizéiert.
Bemierkungen
Dës Beschreiwung vun der Streck entsprécht den Donnéeë wéi se vu Bel.rail unhand vun der SNCB-Numeréierung duergestallt ginn. Si entsprécht deemno net honnertprozenteg der geschichtlecher Entwécklung vun der Streck.
Vielprat
Vielprat ass eng franséisch Gemeng am Departement Haute-Loire, an der Regioun Auvergne-Rhône-Alpes.